เรื่องร้องเรียน: เรื่อง ลอกท่อ เรียน ผู้ว่าฯชัชชาติ สิทธิพันธุ์ และสำนักงานเขตบางแค ช่วยดำเนินการลอกท่อ สถานที่หมู่บ้านศรีมงคลทอง ในซอยวงศาโรจน์ บางแค 14 แขวงบางแค เขตบางแค ก.ท.ม. เพื่อป้องกันน้ำท่วม ให้น้ำไหลลงสู่คลองบางอ้ายด้านหลัง ได้รวดเร็วขึ้น  ***ซึ่งท่อระบายน้ำในซอยวงศาโรจน์ เป็นส่วนที่จะต้องรับน้ำจากทางสาธารณะ เพื่อให้ไหลลงสู่คลองบางอ้าย^^ พื้นที่บริเวณนี้อยู่ติดคลอง^^ ปัจจุบันระดับน้ำในคลองต่ำกว่าถนน เวลาฝนตกก็เกิดน้ำท่วมขังรอการระบาย หากไม่มีการขุดลอก ก็จะทำให้เกิดน้ำท่วมขัง ประชาชนเดือดร้อน ***ก่อนหน้านี้ได้เคยแจ้งเรื่องไปแล้วแต่เจ้าหน้าที่ก็บอกว่าเป็นพื้นที่ส่วนบุคคลไม่มีงบ แต่ทำไมผู้ว่าชัชชาติไปลงพื้นที่ ที่เป็นพื้นที่ส่วนบุคคล ทางสำนักงานเขตก็สามารถดำเนินการ แก้ปัญหาได้ทันทีจนเกิดเป็นข้อสงสัย หากเจ้าหน้าที่ไม่ดำเนินการให้ประชาชนก็คงต้องไปยื่นหนังสือ ขอความช่วยเหลือต่อผู้ว่าฯชัชชาติที่เห็นความทุกข์ของประชาชนมาก่อน       จึงเรียนมาเพื่อทราบ ความสูงระดับข้อเท้า น้ำท่วมน้อยกว่า 3 ชั่วโมงแล้ว
การดำเนินการของเจ้าหน้าที่: ฝ่ายโยธา ดำเนินการแล้ว
ความเห็นของผู้แจ้ง: ขอขอบคุณเจ้าหน้าที่ทุกหน่วยงาน ที่เข้ามาแก้ปัญหา แต่ความเป็นจริงแล้วการกระทำนี้ ช่วยได้แค่ 10% ไม่ได้ตอบสนอง ตามนโยบายของผู้ว่าราชการ กรุงเทพฯ เรื่องการป้องกัน น้ำท่วมระยะยาว เหตุเพราะเจ้าหน้าที่สำนักงานเขต เข้ามาขุดลอก เฉพาะจุดที่ข้าพเจ้าถ่ายรูปไป เป็นเพียงแค่เปิดฝาท่อแล้วตักสิ่งปฏิกูลออกบางจุด มิได้ทำทั้งหมดตลอดชุมชน จึงไม่ได้ส่งผล ในการแก้ปัญหาระยะยาวเพื่อวางแผน และเตรียมการรับน้ำท่วมขังในเดือนตุลาคม  เรามีความเชื่อมั่นว่า ผ่านหน่วยงานรัฐบาล เล็งเห็นการป้องกันปัญหา มากกว่าการตามแก้ปัญหา ก็ควรขุดลอกท่อระบายน้ำ ในชุมชนที่ข้าพเจ้าแจ้งไป ให้ได้ตามมาตรฐานสากล มากกว่าการทำงานแบบผักชีโรยหน้า เพื่อให้ประชาชนได้มีความรักและความไว้ใจในหน่วยงานของรัฐสืบไป ชั่วกาลนาน
พื้นที่: แขวงบางแค เขตบางแค กรุงเทพมหานคร